cyanic-selkie/wikianc huggingface dataset:
জীবনী-কোষ
জীবনী-কোষ ১৮৯৪ খ্রিস্টাব্দে প্রকাশিত একটি জীবনী গ্রন্থ। এর রচয়িতা দ্বারকানাথ বসু। এ গ্রন্থে ভারতীয় পুরাণ, ইতিহাস ও সাহিত্যে উল্লিখিত নারী-পুরুষের সংক্ষিপ্ত জীবন বৃত্তান্ত উপস্থাপিত হয়েছে। এটি মূলত একটি কোষগ্রন্থ। এতে বিভিন্ন ব্যক্তিত্বের নাম বর্ণানুক্রমিকভাবে সাজানো হয়েছে। কোষগ্রন্থটি শুরু হয়েছে “অংশুমান” দিয়ে (পৃষ্ঠা-০০১)। সর্বশেষে রয়েছে “হীরণাক্ষ্য” (পৃষ্ঠা-২৯৯)। পরিশিষ্টাংশে অভারতীয় নাম সংযোজন করা হয়েছে।
এ গ্রন্থটির মূল্য নির্ধারণ করা হয়েছিল এক টাকা। গ্রন্থটির মুদ্রাকর কলিকাতা শহরের ৪ সুকিয়া স্ট্রীটে অবস্থিত গুরু প্রেস-এ শ্রীকালীপ্রসন্ন দত্ত। প্রকাশক ছিলেন ২০ নং কর্ণওয়ালিস স্ট্রীটে অবস্থিত সংস্কৃত প্রেস ডিপজিটরি। ভিতরে লিখিত ছিল “সর্ব্বস্বত্ব সুরক্ষিত”।
মুস্তাফিজুর রহমান (গীতিকার)
শিক্ষা জীবন
তিনি ১৯৫৩ সালে রাজশাহী কলেজিয়েট স্কুল থেকে ম্যাট্রিক পাশের পর ঐতিহ্যবাহী রাজশাহী কলেজে ভর্তি হন এবং ১৯৫৫ সালে আই.এ ও ১৯৫৭ সালে বি.এ পরীক্ষায় উত্তীর্ণ হন। ১৯৬৯ সালে রাজশাহী বিশ্ববিদ্যালয় থেকে তিনি এল.এল.বি পরীক্ষায় প্রথম শ্রেণীতে প্রথম স্থান অধীকারের গৌরব অর্জন করেন। এই সময়কালে পঞ্চাশের দশকে বাংলা ভাষাকে তৎকালীন পাকিস্তানের অন্যতম রাষ্ট্রভাষা করার দাবীতে আন্দলন সংগ্রামে মিটিং মিছিলে তিনি সক্রিয়ভাবে অংশগ্রহণ করেছেন। ভাষা আন্দলনের চেতনায় আলোড়িত হয়ে তিনি ছাত্রজীবন থেকেই অন্যায়ের বিরুদ্ধে সোচ্চার ছিলেন।
পেশাগত জীবন
বি.এ পাশের পর কয়েক বছর তিনি রাজশাহী জেলার চারঘাট স্কুলে প্রধান শিক্ষকের দায়িত্ব পালন করেন। ষাটের দশকের শেষের দিকে তিনি পাকিস্তানের সামরিক জান্তা আইয়ুব খানের বিরুদ্ধে গণ অভ্যুত্থানে সয়ংক্রিয়ভাবে অংশগ্রহণ করেন। ১৯৬৯ এ এল এল বি’র ফল প্রকাশের পর তৎকালীন সরকারের পক্ষ থেকে সরাসরি তাকে মুন্সেফ পদে চাকরীতে যোগদানের জন্য প্রস্তাব দেয়া হলেও তিনি রাজশাহী জজ কোর্টে আইন ব্যবসায় আত্মনিয়োগ করেন।
দেশ স্বাধীনের পর তিনি কিছুদিন ঢাকায় সাংবাদিকতা করেছেন। ১৯৭৪ সালে বাংলাদেশ বেতার রাজশাহী কেন্দ্রে তিনি সহকারী আঞ্চলিক পরিচালক হিসেবে কর্তব্যরত ছিলেন। তখন তারই তত্বাবধানে রাজশাহী বেতারে প্রথম লোকসংগীত উৎসব সাড়ম্বরে অত্যন্ত সফলভাবে সম্পন্ন হয়েছে। সেই সময়ে রাজশাহীর কবি-সাহিত্যিকদের সম্মিলিত প্রচেষ্টায় “উত্তরা সাহিত্য মজলিশ” নামে একটি সাহিত্য সংগঠন গড়ে উঠে। মুস্তাফিজুর রহমান গামা এ সংগঠনের অন্যতম প্রতিষ্ঠাতা। ১৯৭৭ সালের জুন মাসে তারই সার্বিক তত্বাবধানে রাজশাহীতে সর্বপ্রথম মাসব্যাপী জাতীয় সাংস্কৃতিক অনুষ্ঠানের আয়োজন করা হয়। এছাড়াও তিনি শাহ্ মকদুম ইনস্টিটিউট ও পাবলিক লাইব্রেরির সহ-সভাপতি হিসেবে দায়িত্ব পালন করেছেন। তিনি সহকারী আঞ্চলিক পরিচালক হিসেবে বাংলাদেশ বেতারের রংপুর, ঢাকা এবং চট্টগ্রাম কেন্দ্রে দায়িত্ব পালন করেছেন এবং চাকরি জীবনের একদম শেষ পর্যায়ে ১৯৯৬ সালের শেষ নাগাদ উপ আঞ্চলিক পরিচালক হিসেবে চট্টগ্রাম বেতার কেন্দ্র থেকে অবসর গ্রহণ করেন।
সংস্কৃতিচর্চা
রাজশাহীতে সংগীত চর্চার পথ সুগম করার লক্ষ্যে ওস্তাদ আব্দুল মালেক খান ও ওস্তাদ আব্দুল আজ্জি বাচ্চু প্রমুখের সাথে তিনি “সুরবাণী সংগীত বিদ্যালয়” প্রতিষ্ঠায় বিশেষ ভূমিকা পালন করেন।
রাজশাহীতে প্রথম জেলা শিল্পকলা একাডেমীর শাখা প্রতিষ্ঠালগ্নে তিনি ছিলেন প্রত্যক্ষ ও পরোক্ষ কারিগর। রাজশাহীতে নিয়মিত সাহিত্য চর্চার লক্ষ্যে কথাশিল্পী হাসান আজিজুল হক, কবি আবুবকর সিদ্দিক, অধ্যাপক আলী আনোয়ার, কবি খান আব্দুর রশিদ, কবি জুলফিকার মতিন, নাট্যশিল্পী আব্দুর রশিদ খান গজনবী প্রমুখ কতিপয় প্রতিষ্ঠিত প্রবীণ ও নবীন কবি সাহিত্যিকদের সমন্বয়ে “কতিপয় সাহিত্য গোষ্ঠী” নামে একটি সংগঠন প্রতিষ্ঠা করেন। এ প্রতিষ্ঠান থেকে তার সম্পাদনায় কয়েকটি পত্রিকাও প্রকাশিত হয়েছিল। রাজশাহীতে ষাট ও সত্তর দশকে লিটল ম্যাগাজিন আন্দোলনের অন্যতম পুরোধা ব্যক্তিত্ব হিসেবে তার যথেষ্ট অবদান রয়েছে। উল্লেখ্য, রাজশাহী ছাড়াও রংপুর, ঢাকা ও চট্টগ্রামে চাকরিসূত্রে অবস্থানকালে তিনি অবসর সময়ে সাহিত্য-সংস্কৃতিমূলক ও জনকল্যাণধর্মী বিভিন্ন প্রতিষ্ঠানের সাথে যুক্ত ছিলেন। লিটল ম্যাগাজিন প্রকাশের লক্ষ্যে যথেষ্ট সাহায্য-সহযোগিতা করে গেছেন। চট্টগ্রামে তিনি “বিশ্বজনীন শান্তি সংঘ” প্রতিষ্ঠা করেন।
১৯৬৯ সালের দিকে তিনি সাহিত্য-সংস্কৃতি চর্চা ও দেশ সেবার মহান ব্রত মনে প্রাণে দৃঢ়ভাবে গ্রহণ করেন। দেশ মাতৃকার মুক্তির লক্ষ্যে আপসহীন মনোভাব নিয়ে সত্য ও ন্যায়ের পথে সর্বদাই অটল থেকেছেন তিনি। ১৯৭০ সালের শেষের দিকে প্রলয়ংকরী সামুদ্রিক জ্বলোচ্ছ্বাসে আনুমানিক দশ লক্ষ মানুষ মৃত্যুবরণ করেছিল এবং গৃহহারা হয়েছিল হাজার হাজার মানুষ। এই গৃহহারা অসহায় অগণিত মানুষের পাশে দাঁড়াবার জন্য তিনি কবি ও শিল্পীদের নিয়ে পাড়ায় পাড়ায় এবং রাজপথে নাটক, গান ও কবিতা পরিবেশন করেন। সেই সময় অর্থ সংগ্রহের মাধ্যমে বিপুল অঙ্কের অর্থ তার নেতৃত্বে ত্রাণ তহবিলে প্রদান করা হয়। ১৯৬৯ সালের গণ-অভ্যুত্থানের সময় তার রচিত দেশাত্বমূলক গান ও গণসংগীতসমূহ সমগ্র জাতিকে উদ্দীপ্ত ও অনুপ্রাণিত করেছিল।
তার বেশিকিছু নাটক রেডিওতে প্রচারিত হয়েছে। ঢাকা রেডিও তে প্রচারিত “যে নদী এখনো কাঁদে”-মুক্তিযুদ্ধের চেতনায় রচিত তার এই নাটকটি আজও মানুষকে কাঁদায়। রাজশাহী থেকে বাংলা ১৯৭৬ সালে তার প্রথম কাব্যগ্রন্থ “নিরবধি আলোকে আঁধারে” প্রকাশিত হয়।
মুক্তিযুদ্ধে অবদান
গণ-অভ্যুত্থানের পর বাঙালি জাতির প্রাণের দাবির প্রতি সম্পূর্ণ একাত্মতা ঘোষণা করেন এবং স্বাধীনতার প্রশ্নে ১৯৭১ সালের শুরুতেই মুক্তিযুদ্ধের পক্ষে জনমত গঠনের লক্ষ্যে রাজশাহীর মাটিতে গণ প্রতিরোধ গড়ে তোলার ক্ষেত্রে তার বলিষ্ঠ ভূমিকা সর্বজনবিদিত। একই সঙ্গে তার কবিতা ও গান রাজশাহীবাসীকে আলোড়িত ও আন্দলিত করেছিল। এই সময়ে তিনি রাজশাহীর কবি, সাহিত্যিক ও শিল্পীদের নিয়ে “শিল্পী সংগ্রাম পরিষদ” গঠন করেছিলেন এবং তিনি ছিলেন এই পরিষদের আহবায়ক।
১৯৭১ এর মুক্তিযুদ্ধের মুস্তাফিজুর রহমান রণাঙ্গনে ৭ নম্বর সেক্টরের অধীন ৪ নম্বর সাব সেক্টর সদর দপ্তরে তথ্য, গোয়েন্দা ও গণ বাহিনীর সঙ্গে যুক্ত ছিলেন। একদিকে যেমন তিনি অস্ত্র হাতে শত্রু হননের কাজে লিপ্ত থেকেছেন অন্যদিকে তেমনি কলমের ক্ষুরধার লেখনীর মাধ্যমে মুক্তিযুদ্ধের পক্ষে বিশ্বজনমত গড়ে তোলার ক্ষেত্রে শব্দসৈনিক হিসেবেও গুরুত্বপূর্ণ দায়িত্ব ও ভূমিকা পালন করেছিলেন।
মুস্তাফিজুর রহমান গামা স্বাধীন বাংলা বেতার কেন্দ্রে “দৃষ্টিপাত”, “কাঠগড়ার আসামী”, “অগ্রগামী মুক্তিবাহিনী”, সংবাদ পর্যালোচনা, “জল্লাদের দরবার”, “জবাব দাও”, “সোনার বাংলা”, “গ্রাম বাংলা” প্রভৃতি অনুষ্ঠানের পান্ডুলিপি রচনা ও পর্যালোচনা করেছেন। এছাড়াও তার উদ্দীপনা মূলক নাটক “কে আমাদের রুখবে” এবং দেশপ্রেম মূলক গান রণাঙ্গনে যুদ্ধরত বীর মুক্তিযোদ্ধাদের সেদিন প্রবলভাবে আলোড়িত করেছিল।
গীতিকার
১৯৬৩ সালে রাজশাহীতে বেতার কেন্দ্র প্রতিষ্ঠিত হলে এই কেন্দ্রে তিনি প্রথম গীতিকার হিসেবে আত্মপ্রকাশ করেন।
তিনি চার হাজারেরও অধিক গান রচনা করেছেন। দরদ মিশ্রিত আকুলতায় ভরা একটি গানের কথা না বললেই নয়ঃ “ভেবো না কো মা তোমার ছেলেরা হারিয়ে গিয়েছে পথে ওরা আছে মাগো হাজার মনের বিপ্লবী চেতনাতে...”
এই গানটির সুরকার ছিলেন সমর দাস এবং শিল্পী ছিলেন হেমন্ত মুখোপাধ্যায়। পরবর্তী সময়ে মুক্তিযোদ্ধা কল্যাণ ট্রাস্টের লং প্লে তে শিল্পী তপন মাহমুদ গানটি রেকর্ড করেন। এছাড়াও তিনি ও প্রবাল চৌধুরী ব্যতীত আরোও বহু শিল্পী রেডিও এবং টেলিভিশনে গানটি পরিবেশন করেন। ১৯৭১ সালে স্বাধীন বাংলা বেতার কেন্দ্র থেকে এই গানটি বহুবার প্রচারিত হয়েছে।
তিনি ছিলেন রেডিও এবং টিভির নিয়মিত গীতিকার। তিনি বেশকটি সিনেমার জন্য গান রচনা করে গেছেন তারমধ্যে নারায়ণ ঘোষ মিতার “আলোর মিছিল” ও “লাঠিয়াল” সিনেমাটি উল্লেখযোগ্য।
অনুবাদকর্ম
গান রচনা ছাড়াও সাহিত্য সাধনায় বিশেষতঃ অনুবাদ কর্মে তিনি খ্যাতির শীর্ষে আরোহণ করতে পেরেছেন। এছাড়াও বাংলা ও ইংরেজি ভাষা ও সাহিত্যে তার অসামান্য দখল ছিল। আর একারণেই তিনি অনুবাদ কর্মে তার কলম শক্তির পরিচয় দিয়ে সুধী পাঠক ও পণ্ডিত সমাজে প্রশংসা লাভ করতে সক্ষম হয়েছিলেন।
মুস্তাফিজুর রহমান গামা মোট নয়টি গ্রন্থ অনুবাদ করেছেন। তার মধ্যে দুইটি গল্প সংকলন, পাঁচটি নাটক ও দুইটি শিশুতোষ রচনা। তার অনুদিত গ্রন্থের তালিকা:
পুরস্কার ও সম্মাননা
১৯৭৪ সালে তিনি শ্রেষ্ঠ গীতিকার হিসেবে বাংলাদেশ চলচ্চিত্র সাংবাদিক সংস্থা (বাচসাস), বাংলা সংস্থা উত্তরণ ও সিনেমা থেকে পুরস্কার ও পদক লাভের গৌরব অর্জন করেন। এছাড়াও তিনি অনুবাদ কর্মের জন্য ১৯৮৭ সালে বাংলাদেশ লেখক সংস্থার পুরস্কার লাভ করেন। সামগ্রিক কর্মের জন্য ১৯৯৩ সালে রাজশাহী লেখক পরিষদ পদক লাভ করেন।
২০০৯ সালের ১২ই ডিসেম্বর সোহরাওয়ার্দী উদ্যানের শিখা চিরন্তন প্রাঙ্গনে ৭১টি গানের সংকলন “জাগরণের গান” অ্যালবামটির মোড়ক উন্মোচনের দিন স্বাধীন বাংলা বেতার কেন্দ্রের শিল্পী হিসেবে অবদান রাখা অন্যান্য মানুষদের সাথে তাকেও মরণোত্তর সম্মাননা দেওয়া হয়।
জীবনাবসান
অবসর গ্রহণের পর কিছুদিনের মধ্যেই তিনি গুরুতর অসুস্থ হয়ে পড়েন। তাকে ১৯৯৭ সালের ২৩শে অক্টোবর কলকাতা নিয়ে যাওয়া হয়। সেইসময় তার দুটি কিডনিই অকার্যকর হয়ে পড়েছে বলে কলকাতার বিশেষজ্ঞ ডাক্তারগণ অভিমত জ্ঞাপন করেন। ফিরে আসার ছয় মাসের মধ্যেই মুস্তাফিজুর রহমান গামার ডায়লোসিস শুরু করতে হলো কেননা ততদিনে তার কিডনী কাজ করা বন্ধ করে দিয়েছে।
তিনি আপন মাতৃভূমি থেকে দূরে বহুদূরে ভারতের ব্যাঙ্গালোরে লেক সাইড ক্লিনিকে নতুন কিডনী সংযোজনের আশায় চিকিৎসাধীন ছিলেন। ১৯৯৮ সালের ১২ই ডিসেম্বর মৃত্যুবরণ করেন। ১৬ই ডিসেম্বর তার জানাযা সম্পন্ন হয় এবং চট্টগ্রামে গরীবুল্লাহ শাহ্ মাজার প্রাঙ্গণে তাকে কবরস্থ করা হয়।
শফিকুল ইসলাম (পুলিশ কর্মকর্তা)
শফিকুল ইসলাম (জন্ম ৩০ অক্টোবর ১৯৬২) সাবেক পুলিশ কর্মকর্তা যিনি বর্তমানে বাংলাদেশ সরকারি কর্ম কমিশনের সদস্য হিসেবে কর্মরত আছেন। ইতিপূর্বে তিনি ঢাকা মেট্রোপলিটন পুলিশের ৩৪তম কমিশনার হিসেবে দায়িত্ব পালন করেছেন। এ পদে যোগদানের পূর্বে তিনি পুলিশের অপরাধ তদন্ত বিভাগের অতিরিক্ত আইজিপি হিসেবে দায়িত্ব পালন করেন।
প্রারম্ভিক জীবন
শফিকুল ১৯৬২ সালের ৩০ অক্টোবর তৎকালীন পূর্ব পাকিস্তানের (বর্তমান বাংলাদেশ) চুয়াডাঙ্গার আলমডাঙ্গায় জন্মগ্রহণ করেন। তিনি শেরেবাংলা কৃষি বিশ্ববিদ্যালয় থেকে ১৯৮৬ সালে স্নাতক সম্পন্ন করেন।
কর্মজীবন
শফিকুল ইসলাম ৮ম (১৯৮৬ ব্যাচ) বিসিএস পরীক্ষায় উত্তীর্ণ হয়ে তিনি ১৯৮৯ সালের ২০ ডিসেম্বর সহকারী পুলিশ সুপার হিসেবে পুলিশ বাহিনীতে যোগদান করেন। পুলিশে যোগদানের পর সৈয়দপুর রেলওয়ে, নারায়ণগঞ্জ, সুনামগঞ্জ, পটুয়াখালী, কুমিল্লা জেলা, সিলেটে অষ্টম এয়ারপোর্ট আর্মড পুলিশ, পুলিশ স্টাফ কলেজ ও চট্টগ্রামে দ্বিতীয় এয়ারপোর্ট আর্মড পুলিশের পুলিশ সুপার ছিলেন। অতিরিক্ত উপমহাপরিদর্শক (ডিআইজি) হিসেবে চট্টগ্রাম মেট্রোপলিটন পুলিশের অতিরিক্ত কমিশনার, পরে কমিশনার এবং ঢাকা ও চট্টগ্রাম রেঞ্জের উপমহাপরিদর্শক ছিলেন। তিনি অতিরিক্ত আইজিপি হিসেবে পদোন্নতি পেয়ে সন্ত্রাস বিরোধী ইউনিট, পুলিশের প্রধান কার্যালয় ও সিআইডির প্রধান হিসেবে দায়িত্ব পালন করেন। ২০১৯ সালের ১৩ সেপ্টেম্বর তিনি ডিএমপির ৩৪তম কমিশনার হিসেবে যোগদান করেন। তিনি ২০২২ সালের ২৯ অক্টোবর অবসরে যান।।
শফিকুল ইসলাম ১১ মে ২০২৩ বাংলাদেশ সরকারি কর্ম কমিশনের সদস্য হিসেবে ৫ বছর বা ৬৫ বছর বয়স (যেটি পূর্বে ঘটে) এর জন্য নিয়োগ লাভ করেন। ১৭ মে ২০২৩ এ তিনি সদস্য হিসেবে শপথ গ্রহণ করেন।
রজত পাতিদার
পূর্ব জীবন
রজতের জন্ম মধ্যপ্রদেশের ইন্দোর শহরে। তিনি একজন ব্যবসায়ী পরিবারের সদস্য। ৮ বছর বয়সে তিনি একটি ক্রিকেট ক্লাবে যোগ দেন এবং পরে তার দাদা তাকে একটি অ্যাকাডেমিতে নথিভুক্ত করেন। তিনি একজন বোলার হিসাবে তার ক্যারিয়ার শুরু করেন এবং তার অনূর্ধ্ব-১৫ স্তরের পরে ব্যাটিংয়ে মনোনিবেশ করা শুরু করেন।
ফিলিপ লেনার্ড
থাম্ব|১৯০৩ সালে ফিলিপ লেনার্ডের তৈরি ডিনামিড পারমাণবিক মডেল ফিলিপ এডুয়ার্ড আন্টন ফন লেনার্ড (৭ জুন, ১৮৬২ - ২০ মে, ১৯৪৭) বিখ্যাত হাঙ্গেরীয়-জার্মান পদার্থবিজ্ঞানী। তিনি ১৯০৫ সালে ক্যাথোড রশ্মির উপর বিশেষ গবেষণা এবং এদের অনেকগুলো বৈশিষ্ট্য আবিষ্কার করার জন্য পদার্থবিজ্ঞানে নোবেল পুরস্কার লাভ করেন।
ব্লো-ব্জাং-থুব-ব্স্তান-দ্গে-লেগ্স-র্গ্যাল-ম্ত্শান
ব্লো-ব্জাং-থুব-ব্স্তান-দ্গে-লেগ্স-র্গ্যাল-ম্ত্শান (১৭২৯-১৭৯৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ ঝাব্স-দ্রুং-দ্কার-পো  উপাধিধারী বৌদ্ধ লামা ছিলেন।
সংক্ষিপ্ত জীবনী
ব্লো-ব্জাং-থুব-ব্স্তান-দ্গে-লেগ্স-র্গ্যাল-ম্ত্শান ১৭২৯ খ্রিষ্টাব্দে তিব্বতে জন্মগ্রহণ করেন। সপ্তম দলাই লামা তাকে ঙ্গাগ-দ্বাং-ব্স্তান-পা'ই-র্গ্যাল-ম্ত্শান নামক তৃতীয় ঝাব্স-দ্রুং-দ্কার-পো  উপাধিধারী বৌদ্ধ লামার পুনর্জন্ম রূপে চিহ্নিত করেন। ঙ্গাগ-দ্বাং-'ফ্রিন-লাস  নামক প্রথম আ-ম্দো-ঝ্বা-দ্মার  উপাধিধারী বৌদ্ধ লামা তার অন্যতম শিক্ষক ছিলেন। তিনি র্মা-ম্গুর-র্নাম-র্গ্যাল-গ্লিং  বৌদ্ধবিহারে একটি চারতল বিশিষ্ট র্নাম-পার-র্গ্যাল-বা'ই-খাং-ব্জাং  নামক একটি মন্দির এবং একটি বিশালাকার গৌতম বুদ্ধের মূর্তি নির্মাণ করান।
মারিনা ঝিরোভা
মারিনা ঝিরোভা (Марина Жирова) (জন্ম ৬ জুন ১৯৬৩, ইয়েগোরিয়েভস্ক) একজন সোভিয়েত ক্রীড়াবিদ, যিনি মূলত ১০০ মিটারে প্রতিযোগিতা করেছিলেন। তিনি মস্কো ওব্লাস্টের ট্রুডোভিয়ে রেজারভিতে প্রশিক্ষণ নিয়েছিলেন।
তিনি ১৯৮৮ সালের গ্রীষ্মকালীন অলিম্পিকে ইউএসএসআর -এর হয়ে দক্ষিণ কোরিয়ার সিউলে ৪ x ১০০ মিটার দৌড়ে প্রতিদ্বন্দ্বিতা করেন, যেখানে তিনি তার সতীর্থ লিউডমিলা কনড্রাতিয়েভা, গালিনা মালচুগিনা এবং নাটালিয়া পোমোশনিকোভা -এর সাথে ব্রোঞ্জ পদক জিতেছিলেন।
অস্ট্রেলিয়া দ্বিশতবার্ষিকী গোল্ড কাপ
১৯৮৮ অস্ট্রেলিয়া দ্বিশতবার্ষিকী গোল্ড কাপ ছিল একটি আমন্ত্রণমূলক আন্তর্জাতিক ফুটবল প্রতিযোগিতা যা ফুটবল অস্ট্রেলিয়া কর্তৃক আয়োজিত হয়েছিল। ১৭৮৮ সালে ক্যাপ্টেন আর্থার ফিলিপের দ্বারা পোর্ট জ্যাকসনে প্রথম বন্দোবস্তের দ্বিশতবর্ষ উদযাপনের জন্য। এটিতে ১৯৮৮ এএফসি এশিয়ান কাপ বিজয়ী সৌদি আরব, ১৯৮৬ ফিফা বিশ্বকাপ বিজয়ী আর্জেন্টিনা, বিশ্বের এক নম্বর দল ব্রাজিল এবং স্বাগতিক দেশ অস্ট্রেলিয়া প্রতিদ্বন্দ্বিতা করেছিল।
রোশন আরা বেগম
রোশন আরা বেগম (رَوشن آرا بی) (১৯১৭ - ৫ ডিসেম্বর, ১৯৮২) ছিলেন একজন পাকিস্তানি শাস্ত্রীয় কণ্ঠশিল্পী। আবদুল হক হক খানের কন্যা রোশন আরা, তাঁর চাচাত ভাই আবদুল করিম খানের মাধ্যমে, শাস্ত্রীয় সংগীতের কিরানা ঘরানার (গানের শৈলী) সাথে যুক্ত হয়েছিলেন।
প্রারম্ভিক জীবন ও শিক্ষা
১৯১৭ সালে বা তার কাছাকাছি সময়ে কলকাতায় জন্মগ্রহণ করা রোশন আরা বেগম তাঁর কিশোরী বয়সে ব্রিটিশ ভারতের (বর্তমান পাকিস্তানের) অন্তর্গত লাহোরের চুন পীরে কয়েকজন ধনাঢ্য লোকের আয়োজন করা সঙ্গীত সন্ধ্যাতে অংশগ্রহণ করতে লাহোর গিয়েছিলেন।
বোম্বের একজন প্রবীণ পুলিশ কর্মকর্তা এবং সংগীত প্রেমী চৌধুরী আহমেদ খান ১৯৪৪ সালে বিয়ের প্রস্তাব নিয়ে তাঁর কাছে এসেছিলেন। রোশন আরা বেগম এ সম্পর্কে নিজের শিক্ষক ওস্তাদ আবদুল করিম খানের সাথে পরামর্শ করেছিলেন। অবশেষে তিনি এই শর্তে বিয়ের প্রস্তাব গ্রহণ করেছিলেন যে বিয়ের পরে তাঁকে সঙ্গীত ছেড়ে দিতে হবে না। তাঁর স্বামী তাঁর প্রতিশ্রুতি পালন করেছিলেন এবং তিনি সারা জীবন গান চালিয়ে যান।
সঙ্গীতজীবন
ভারত বিভাজনের পরে ১৯৪৮ সালে রোশন আরা বেগম তাঁর স্বামীর সঙ্গে ভারত ত্যাগ করে পাকিস্তানের পাঞ্জাব প্রদেশে গিয়ে সেখানকার একটি ছোট্ট শহর লালামুসাতে বসবাস শুরু করেছিলেন। এই শহরটি পাকিস্তানের সাংস্কৃতিক রাজধানী লাহোর থেকে বেশ দূরে, তারপরেও তিনি সঙ্গীতের কার্যসূচী, রেডিও ও টেলিভিশন অনুষ্ঠানে অংশগ্রহণ করার জন্য আমন্ত্রিত হতেন।
বহুল সন্মানিত পাকিস্তানের একজন শাস্ত্রীয় সঙ্গীত পৃষ্ঠপোষক হায়াত আহমেদ খান ১৯৫৯ সালে তাঁকে ‘অল পাকিস্তান মিউজিক কনফারেন্স’-এর একজন প্রতিষ্ঠাতা সদস্য হতে আহ্বান জানিয়েছিল। শাস্ত্রীয় সঙ্গীতের প্রসারের জন্য এই সংগঠনটি পাকিস্তানের বিভিন্ন শহরে বার্ষিক সঙ্গীত সন্মিলনের আয়োজন করেছিল, যা এখনো চালু রয়েছে।
তাঁকে পাকিস্তানে ‘মালিকা-ই-মৌশিকি’ অর্থাৎ সঙ্গীতের রাণী বলে সম্বোধন করা হয়েছিল। তারপরেও ব্যক্তিজীবনে তিনি নম্র, সৎ ও লক্ষণীয় ভাবে সরল ব্যক্তি ছিলেন। তিনি একদম ভোরে উঠতেন ও ফজরের প্রার্থনার পরে রেওয়াজ আরম্ভ করতেন। তাঁর কোনো সন্তান না থাকায় তিনি একটি বালক ও একটি বালিকাকে দত্তক নেওয়ার মনস্থ করছিলেন।
তিনি বেশকয়েকটি চলচ্চিত্রে বিশেষকরে সঙ্গীত পরিচালক অনিল বিশ্বাস, ফিরোজ নিজামী, তসদ্দুক হুসেইনের তত্ত্বাবধানে পেহলি নজর (১৯৪৫), জুগনু (১৯৪৭), কিসমত (১৯৫৬), রূপমতী বাজবাহাদুর (১৯৬০), নীলা পর্বত (১৯৬৯) ইত্যাদি ছবিতে গান গেয়েছিলেন।
পাকিস্তানে শীর্ষস্থানীয় শাস্ত্রীয় সঙ্গীত শিল্পীরা, যেমন পাতিয়ালা ঘরানার বড়ে ফতেহ আলী খান, আমানত আলী খান ও শাম চৌরাসিয়া ঘরানার ওস্তাদ সালামত আলী খান, রোশন আরা বেগমের গান শুনে আনন্দ উপভোগ করতেন।
মৃত্যু ও সম্মাননা
তিনি ১৯৮২ সালের ডিসেম্বর মাসে পাকিস্তানে আনুমানিক পঁয়ষট্টি বছর বয়সে মারা যান। রোশন আরা বেগম ১৯৬০ সালে পাকিস্তানের রাষ্ট্রপতির কাছ থেকে সিতারা-ই-ইমতিয়াজ পুরস্কার বা স্টার অফ এক্সিলেন্স পুরস্কার এবং প্রাইড অফ পারফরম্যান্স পুরস্কার পেয়েছিলেন। তিনি সিতারা-ই-ইমতিয়াজ পুরস্কারপ্রাপ্ত প্রথম মহিলা কণ্ঠশিল্পী।
ঝুঁকিপূর্ণ যৌন আচরণ
ঝুঁকিপূর্ণ যৌন আচরণ হল সেই ক্রিয়াকলাপের বর্ণনা যেখানে কোন ব্যক্তি যদি যৌনবাহিত রোগে সংক্রামিত কোন ব্যক্তির সাথে যৌন ক্রিয়াকলাপে জড়িত হয় তবে সেও সংক্রামিত হবে বা গর্ভবতী হবে বা সঙ্গীকে গর্ভবতী করবে এমন সম্ভাবনা বাড়িয়ে দেবে। এর অর্থ দুটি অনুরূপ জিনিস হতে পারে: আচরণ নিজেই, এবং অংশীদারের আচরণের বর্ণনা। আচরণটি অরক্ষিত যোনি, মৌখিক বা পায়ূ সংসর্গ হতে পারে। অংশীদার একজন অ-এককবিবাহ সঙ্গী, এইচআইভি-পজিটিভ, বা শিরায় ওষুধ ব্যবহারকারী হতে পারে। মাদকের ব্যবহার ঝুঁকিপূর্ণ যৌন আচরণের সাথে যুক্ত।
ফ্যাক্টর
ঝুঁকিপূর্ণ যৌন আচরণ হতে পারে:
ঝুঁকিপূর্ণ যৌন আচরণ ব্যক্তি এবং তাদের সঙ্গী উভয়ের জন্যই গুরুতর পরিণতির দিকে নিয়ে যেতে পারে। এর মধ্যে কখনও কখনও জরায়ুমুখের ক্যান্সার, একটোপিক গর্ভাবস্থা এবং বন্ধ্যাত্ব অন্তর্ভুক্ত থাকে। শারীরিক কারুকার্য (দেহ ফোঁড়ানো এবং উল্কি) এবং ঝুঁকিপূর্ণ যৌন আচরণের উচ্চ প্রবণতা যাদের মধ্যে একটি বিদ্যমান।
তথ্যসূত্র
<references group="" responsive="1">
ফোর্বস সেলিব্রিটি ১০০
সেলিব্রিটি ১০০, ১৯৯৯ সাল থেকে ফোর্বস ম্যাগাজিন কর্তৃক সংকলিত এবং প্রকাশিত একটি বার্ষিক তালিকা। পরে তারা ফোর্বস শীর্ষ ৪০ বিনোদনকারীদের তালিকার প্রকাশ করে। ২০১৪ সাল পর্যন্ত, "ক্ষমতা পরিমাপের" লক্ষ্যে আয়, সামাজিক মাধ্যমে অনুসরণকারী, ম্যাগাজিন প্রচ্ছদ এবং গুণগত মেট্রিক্সের একটি পরিসর সহ এ সমস্ত ফ্যাক্টরগুলির একটি জটিল সমন্বয়ের ভিত্তিতে র‌্যাঙ্কিং তৈরি করা হয়েছিল। ২০১৫ সাল থেকে, ফোর্বস শুধুমাত্র পরিচালক, আইনজীবী এবং এজেন্টদের জন্য ফি কাটার আগে (আগের বছরের জুন থেকে প্রকাশনা বছরের জুন পর্যন্ত) করপূর্ব উপার্জনকে ফ্যাক্টর করেছে।
সেলিব্রিটি ১০০ তালিকা
তালিকাটি চালুর পর থেকে প্রতি বছরের শীর্ষ ১০ জন নিচে তালিকাভুক্ত হয়েছে।
মুসা কাজিম আল-হুসাইনি
মুসা কাজিম পাশা আল-হুসাইনি (موسى كاظم الحسيني, Musa Kazem al-Ḥussaynī) (১৮৫৩ - ২৭ মার্চ ১৯৩৪) ছিলেন উসমানীয় প্রশাসনের একজন উচ্চপদস্থ কর্মকর্তা। তিনি খ্যাতনামা আল-হুসাইনি পরিবারের সদস্য ছিলেন। ১৯১৮ থেকে ১৯২০ সাল পর্যন্ত তিনি জেরুজালেমের মেয়র ছিলেন। ব্রিটিশ কর্তৃপক্ষ তাকে মেয়রের পদ থেকে অপসারণ করে। ১৯২২ সাল থেকে ১৯৩৪ সাল পর্যন্ত তিনি ফিলিস্তিন আরব কংগ্রেসের নির্বাহী কমিটির প্রধান ছিলেন। ব্রিটিশবিরোধী প্রতিবাদের সময় সৃষ্ট ক্ষতের কারণে তার মৃত্যু হয়েছে বলে ধারণা করা হয়।
উসমানীয় প্রশাসন
মুসা জেরুজালেমে জন্মগ্রহণ করেন। তিনি ইস্তানবুলে লেখাপড়া করেছেন। সমগ্র উসমানীয় সাম্রাজ্যের ছাত্রদের মধ্যে তিনি স্নাতক পর্যায়ে তৃতীয় স্থান অধিকার করেছিলেন। তাকে স্বাস্থ্য বিভাগে নিয়োগ করা হয়। এরপর কর্মক্ষেত্রে সাফল্যের জন্য তাকে পদোন্নতি প্রদান করে পাশা উপাধি প্রদান করা হয়। তিনি বেশ কিছু উসমানীয় পৌরসভা ও অঞ্চলের গভর্নর ছিলেন। ১৯০৫ সালে তিনি জাফার গভর্নর হন।
মেন্ডেট প্রশাসন
১৯১৮ সালে জেরুজালেমের ব্রিটিশ সামরিক গভর্নর রোনাল্ড স্টর্স‌ মুসা কাজিমকে শহরের মেয়র নিযুক্ত করেন। তার ভাই হুসাইন আল-হুসাইনি ১৯১৮ সাল পর্যন্ত আট বছর মেয়র ছিলেন এবং ব্রিটিশদের কাছে শহরের আত্মসমর্পণের অল্প কিছুকাল পর মারা যান। প্রথমদিকে স্টর্সে‌র সাথে মুসার সম্পর্ক ভালো ছিল। জেরুজালেমের ভবনের জন্য আদর্শ স্থাপত্য মান প্রণয়ন কর্মকাণ্ডে তিনি জড়িত ছিলেন।
১৯১৮ সালের নভেম্বরের তিনি প্রথমবারের মত ব্রিটিশ নীতির বিরুদ্ধে একটি গণবিক্ষোভের নেতৃত্ব দেন। বেলফোর ঘোষণার বর্ষপূর্তিতে ইহুদি উদযাপনের কারণে একটি প্রতিবাদের পর দুই আরবকে কারাগারে প্রেরণ করার কারণে এই বিক্ষোভ হয়।
দেড় বছর পরে নবী মুসা উদযাপনের শেষ মুসা কাজিম জাফা ফটকের পাশে আরব ক্লাবের বারান্দা থেকে ভাষণ দেন। উপস্থিত জনতা "ফয়সাল আমাদের বাদশাহ" স্লোগান দিয়েছিল। সেসময় সংঘটিত সহিংসতার পর ব্রিটিশরা একটি সামরিক আদালত স্থাপন করে। মুহাম্মদ আমিন আল-হুসাইনি ও আরেফ আল-আরেফ তাদের অনুপস্থিতিতে ১০ বছরের কারাদন্ডে দণ্ডিত হন। খলিফ বাইদাস ও জেভ জাবোতিনস্কি ১৫ বছরের দন্ডে দণ্ডিত হন। মুসা কাজিমকে সংক্ষিপ্ত সময়ের জন্য আক্কা কারাগারে বন্দী করে রাখা হয়।
দাঙ্গার পর স্টর্স‌ মুসা কাজিমকে পদচ্যুত করেন। কিছু সূত্র অনুযায়ী হিব্রুকে সরকারি ভাষা হিসেবে গ্রহণ করার কারণে মুসা প্রতিবাদ হিসেবে পদত্যাগ করেন।
১৯২০ সালের ১৪ ডিসেম্বর হাইফায় অনুষ্ঠিত ফিলিস্তিন আরব কংগ্রেসের ৩য় কংগ্রেসে মুসা নির্বাহী কমিটির প্রেসিডেন্ট ও চেয়ারম্যান নির্বাচিত হন। এই কমিটি পরবর্তী দশ বছর ফিলিস্তিনে ব্রিটিশ নীতির বিরোধীতায় নেতৃত্ব দিয়েছে। এরপর নির্বাহী কমিটি নতুন হাই কমিশনার হার্বা‌র্ট‌T স্যামুয়েলের সাথে সাক্ষাত করে। কিন্তু তারা ইহুদিদের জাতীয় আবাসভূমি বিষয়ে ব্রিটিশ নীতি মেনে না পর্যন্ত স্যামুয়েল তাদের কোনো আনুষ্ঠানিক স্বীকৃতি দিতে রাজি হননি।
১৯২১ সালের মে মাসে ৪র্থ‌ মুসার নেতৃত্বে একটি প্রতিনিধিদল লন্ডনে প্রেরণ করার সিদ্ধান্ত হয়। কংগ্রেসের পূর্বে নতুন ব্রিটিশ উপনিবেশ মন্ত্রী উইনস্টন চার্চিলের কাছে কমিটির দৃষ্টিভঙ্গি তুলে ধরার জন্য প্রথমে কায়রো ও পরে জেরুজালেমে চেষ্টা চালান। দুইবারই কমিটিকে প্রত্যাখ্যান করা হয়। প্রতিনিধিদল জেনেভায় পোপ পঞ্চদশ বেনেডিক্ট এবং লীগ অব নেশন্সের অন্যান্য কূটনৈতিকদের সাথে আলাপ করে। এখানে আর্থা‌র বেলফোরের সাথে তাদের সাক্ষাত হয়। লন্ডনে তারা চার্চিলের সাথে তিনটি বৈঠকে তারা বেলফোর ঘোষণা পুনর্বিবেচনা, ইহুদিদের জাতীয় আবাসভূমির নীতি প্রত্যাহার, ইহুদি অভিবাসন বন্ধের আবেদন জানান। তাদের সব দাবি প্রত্যাখ্যান করা হয়।
১৯২২ সালে মুসা আঙ্কারায় ও পরে লুসান সম্মেলনে প্রতিনিধিদলের নেতৃত্ব দিয়েছেন। গ্রীকদের বিরুদ্ধে তুর্কিদের বিজয়ের পর সেভ্রেস চুক্তি পুনর্বিবেচনার জন্য এই সম্মেলন অনুষ্ঠিত হয়। ফিলিস্তিনি প্রতিনিধিদের আশা ছিল যে আতাতুর্কে‌র সমর্থনে বেলফোর ঘোষণা নিয়ে তাদের দাবি মেনে নেয়া হবে। কিন্তু লুসানের চুক্তিতে ব্রিটিশ ও ফরাসি মেন্ডেট অপরিবর্তিত থাকে।
১৯২৩ সালের জুনে অনুষ্ঠিত ৬ষ্ঠ কংগ্রেসে লন্ডনে আরেকটি প্রতিনিধি দল প্রেরণের সিদ্ধান্ত হয়। এই প্রতিনিধিদলও তাদের লক্ষ্য অর্জন করতে সক্ষম হয়নি।
১৯৩০ সালের মার্চে তিনি লন্ডনে আরেকটি প্রতিনিধিদলের নেতৃত্ব দেন। এই দলের অন্যান্যরা ছিলেন মুহাম্মদ আমিন আল-হুসাইনি, রাগিব নাশাশাবি ও আলফ্রেড রক। তারা কোনো ফলাফল অর্জনে ব্যর্থ হন। ১৯৩১ সালে মুসা একটি নতুন জায়নবাদ-বিরোধী আন্দোলনে নেতৃত্ব দেন।
১৯৩৩ সালের ফেব্রুয়ারি কমিটির সাথে হিজব আল-ইস্তিকলাল ও তরুণ কংগ্রেসের সাথে বৈঠক হয়। এতে কমিটির ব্যর্থতার জন্য মুসার সমালোচনা করা হয়। তিনি অসহযোগ ও বয়কট আন্দোলনের আহ্বান স্তিমিত করতে সক্ষম হন এবং ইহুদিদের কাছে জমি বিক্রি বন্ধ ও ইহুদি অভিবাসন বন্ধের দাবি জানানোর জন্য হাই কমিশনার আরথার গ্রেনফেলের সাথে সাক্ষাতের উদ্দেশ্যে একটি প্রতিনিধি দল নিয়ে তার সাথে সাক্ষাত করেন। এসব দাবিও প্রত্যাখ্যান করার পর অসহযোগ আন্দোলন নিয়ে আলোচনার ২৬ মার্চ জাফায় একটি বড় আকারের বৈঠক অনুষ্ঠিত হয়।
১৯৩৩ সালের অক্টোবরে জেরুজালেম, জাফা, হাইফা ও নাবলুসে ইহুদি অভিবাসন বিরোধী প্রতিবাদে একজন পুলিশসহ ৩০জন নিহত ও ২০০জন আহত হয়। ২৭ অক্টোবর মুসা জাফায় একটি প্রতিবাদে নেতৃত্ব দেন। ব্রিটিশ পুলিশ সহিংস পন্থায় এই প্রতিবাদ ভেঙে দেয়। মুসা কাজিমকে এসময় পিটীয়ে আহত করা হয়। ১৯৩৪ সালের ২৭ মার্চ তিনি মারা যান। ধারণা করা হয় যে আঘাতের ফলে সৃষ্ট ক্ষতের কারণে তিনি মৃত্যুবরণ করেছেন। জেরুজালেমে তার জানাজায় অগণিত সংখ্যক উপস্থিতি ছিল।
ব্যক্তিগত জীবন
ফিলিস্তিনি যোদ্ধা আবদুল কাদির আল-হুসাইনি ছিলেন মুসা কাজিম আল-হুসাইনির ছেলে।
ইনিড
ইনিড (ইংরেজি বানান: Aeneid; ; Aenē̆is  or ) হল একটি লাতিন মহাকাব্য। খ্রিস্টপূর্ব ২৯ থেকে ১৯ সালের মধ্যবর্তী সময়ে ভার্জিল এটি রচনা করেন। এই মহাকাব্যের উপজীব্য ইনিয়াসের কিংবদন্তি উপাখ্যান। ইনিয়াস ছিলেন এক ট্রোজান। ট্রয়ের পতনের সময় তিনি পালিয়ে ইতালির উদ্দেশ্যে যাত্রা করেন; সেখানে তিনি রোমানদের পূর্বপুরুষ হিসেবে পরিচিত হন। ইনিড মহাকাব্যটি ড্যাকটিলিক হেক্সামিটারে ৯,৮৯৬টি চরণে বিন্যস্ত। এই কাব্যের বারোটি সর্গের মধ্যে প্রথম ছয়টি সর্গে ট্রয় থেকে ইতালি পর্যন্ত ইনিয়াসের যাত্রার বিবরণ পাওয়া যায়। শেষ ছয়টি সর্গে বর্ণিত হয়েছে লাতিনদের বিরুদ্ধে যুদ্ধে ট্রোজানদের জয়লাভের কাহিনি। এই লাতিনদের নামই ইনিয়াস ও অন্যান্য ট্রোজান সহযোদ্ধাদের পরিচয় হবে বলে পূর্বনির্ধারিত ছিল।
ইনিড-এর নায়ক ইনিয়াসের নাম গ্রিকো-রোমান কিংবদন্তি ও অতিকথায় পূর্বপরিচিত ছিল। কারণ, ইনিয়াস ছিলেন ইলিয়াড-এর একটি চরিত্র। ইনিয়াসের উদ্দেশ্যহীন ভ্রমণের বিচ্ছিন্ন কাহিনিগুলি, রোমের পত্তনির সঙ্গে তাঁর অস্পষ্ট যোগসূত্রটি এবং এক বিবেকবান পিয়েস্টাস ছাড়া তাঁর অন্য কোনওরকম চারিত্রিক বৈশিষ্ট্যের বর্ণনাহীন বিবরণটি ভার্জিল গ্রহণ করেন এবং ইনিড-কে এক বিশ্বাসযোগ্য প্রতিষ্ঠা-সংক্রান্ত অতিকথা বা জাতীয় মহাকাব্যের আকারে রচনা করেন। এই কাব্য রোমকে ট্রয়ের কিংবদন্তির সঙ্গে যুক্ত করে, পিউনিক যুদ্ধের ব্যাখ্যা প্রদান করে, প্রথাগত রোমান সদ্গুণাবলিকে গৌরবান্বিত করে এবং জুলিও-ক্লডিয়ান রাজবংশকে রোম ও ট্রয়ের প্রতিষ্ঠাতা, বীর ও দেবতাদের বংশধর হিসেবে বৈধ স্বীকৃতি প্রদান করে।
ইনিড ভার্জিলের শ্রেষ্ঠ কীর্তি তথা লাতিন সাহিত্যের অন্যতম শ্রেষ্ঠ রচনা হিসেবে বহুলভাবে স্বীকৃত।
আনন্দবাজার পত্রিকা
আনন্দবাজার পত্রিকা পশ্চিমবঙ্গ থেকে বাংলা ভাষায় প্রকাশিত একটি শতাব্দী প্রাচীন ভারতীয় দৈনিক পত্রিকা। কলকাতার এবিপি প্রাইভেট লিমিটেড এর প্রকাশক। প্রকাশ-সংখ্যার ভিত্তিতে এটি ভারতে বাংলা ভাষায় বহুল প্রচারিত দৈনিক। কলকাতা, নয়া দিল্লি, ভুবনেশ্বর, রাঁচি, শিলিগুড়ি ও ভারতের অন্যান্য শহর থেকে নিয়মিত এটি দশ লক্ষেরও অধিক সংখ্যায় প্রচারিত হয়। ইন্ডিয়ান রিডারশিপ সার্ভে অনুসারে, পত্রিকাটি ১৫৬ লাখ মানুষ পাঠ করেন।
ইতিহাস
আনন্দবাজার পত্রিকা যাত্রা শুরু করেছিল ১৩ মার্চ, ১৯২২ (২৯ শে ফাল্গুন,১৩২৮ বঙ্গাব্দ)। আনন্দবাজার পত্রিকার আত্মপ্রকাশ ঘটেছিল দোলযাত্রার দিন সান্ধ্য দৈনিক হিসাবে। মূল্য ছিল দু’পয়সা। ছাপা হত ১৯১৪ সালে সুরেশচন্দ্র মজুমদার প্রতিষ্ঠিত ৭১/১,মির্জাপুর স্ট্রিটের শ্রীগৌরাঙ্গ প্রেস হতে। প্রথম সংখ্যাটি ছাপা হয়েছিল পুরোপুরি লাল কালিতে। যাকে ব্রিটিশ সরকারের মুখপত্র ইংলিশম্যান এক 'বিপদ সংকেত' বলে ভেবেছিল। ইংলিশম্যানের এই দূরদৃষ্টির প্রশংসা না-করে উপায় নেই। কেননা, আনন্দবাজার পত্রিকা দেশের স্বাধীনতা অর্জনের লক্ষ্যে নির্ভীক ও আপোসহীন মনোভাব নিয়ে ব্রিটিশ সাম্রাজ্যের ভিতে কাঁপন ধরিয়ে দিয়েছিল। ১৯২৩ খ্রিস্টাব্দের ১লা জুন হতে এর প্রকাশনা সকালে হতে থাকে।
প্রাক্-স্বাধীনতা যুগে আনন্দবাজার পত্রিকা ছিল জাতীয়তাবাদের উদ্গাতা, স্বাধীনতা পরবর্তী কালে সে দাঁড়িয়েছে এই বাংলা ও তার মানুষদের সার্বিক উন্নয়নের পক্ষে। পক্ষপাতহীন মতামত, গঠনমূলক সমালোচনা, অদম্য সাহস ও আপসহীন মনোভাব এ হল মাত্র কয়েকটা দিক, যা আনন্দবাজার পত্রিকাকে করে তুলেছে 'বাঙলার মুখপাত্র'।
১৯৫৪ খ্রিস্টাব্দে প্রেস কমিশন আনন্দবাজার পত্রিকাকে দেশের একক সংস্করণের সর্বাধিক প্রচারিত সংবাদপত্র হিসাবে ঘোষণা করে।thumb|200px|২০১৩ খ্রিস্টাব্দে প্রকাশিত আনন্দবাজার পত্রিকার একটি প্রচ্ছদ
সম্পাদকের তালিকা
বিভিন্ন সময়ে যারা শতাব্দী প্রাচীন এই পত্রিকাটির সম্পাদনার দায়িত্ব পালন করেন তারা হলেন -
বানানবিধি
আনন্দবাজার পত্রিকায় অধিকাংশ বাংলা শব্দের ক্ষেত্রেই পশ্চিমবঙ্গ বাংলা আকাদেমি কর্তৃক সংস্কারকৃত বানানবিধি গৃহীত হয়েছে। কেবল অবঙ্গভাষী ব্যক্তিবর্গের নাম এবং বহির্বঙ্গের কোনো স্থাননামের ক্ষেত্রে এই পত্রিকা সংশ্লিষ্ট ব্যক্তিত্বের মাতৃভাষায় অথবা সংশ্লিষ্ট স্থানে প্রচলিত ভাষায় প্রচলিত বানান এবং উচ্চারণ অনুসারে শব্দটির প্রতিবর্ণীকরণ করে থাকে।
ইন্টারনেট সংস্করণ
পত্রিকাটির একটি জনপ্রিয় ওয়েব সংস্করণ আছে। এর পূর্ববর্তী সংস্করণটি কেবলমাত্র ইন্টারনেট এক্সপ্লোরার ব্রাউজারের মাধ্যমে দেখা সম্ভব ছিল। কিন্তু ১ জুন, ২০১১ থেকে সাইটটি ইউনিকোডে রূপান্তরিত হওয়ায় যে কোন ব্রাউজার ব্যবহারের মাধ্যমে এটি পাঠ করা সম্ভব।
ইয়েকাতেরিনা কুলিকোভা
ইয়েকাতেরিনা কুলিকোভা (জন্ম ৩ মে ১৯৬৮) একজন রুশ স্প্রিন্টার। তিনি ১৯৯৬ গ্রীষ্মকালীন অলিম্পিকে মহিলাদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
মাটির ঠিকানা
মাটির ঠিকানা হচ্ছে ২০১১ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন শাহ আলম কিরণ এবং সন্ধানী কথাচিত্রের ব্যানারে যৌথভাবে প্রযোজনা করেছেন গোলাম মোর্শেদ ও মিত্র দেব নাথ। এতে কেন্দ্রীয় চরিত্রে অভিনয় করেছেন শাকিব খান, পূর্ণিমা, আলমগীর ও পারভীন সুলতানা দিতি। চলচ্চিত্রটি ২০১১ সালের ১০ জুন মুক্তি পায়।
সংগীত
মাটির ঠিকানা
রুপে
রুপে ( রুপি এবং পেমেন্ট এর পোর্টম্যানটো ) হল একটি ভারতীয় বহুজাতিক আর্থিক পরিষেবা এবং অর্থপ্রদান পরিষেবা ব্যবস্থা, যা ২৬ মার্চ ২০১২-এ ন্যাশনাল পেমেন্টস কর্পোরেশন অফ ইন্ডিয়া (NPCI) দ্বারা প্রবর্তিত হয়।  এটি একটি অভ্যন্তরীণ, উন্মুক্ত এবং বহুপাক্ষিক অর্থপ্রদানের ব্যবস্থা প্রতিষ্ঠার জন্য ভারতীয় রিজার্ভ ব্যাঙ্কের (আরবিআই) দৃষ্টিভঙ্গি পূরণ করার জন্য তৈরি করা হয়েছিল। রুপে সমস্ত ভারতীয় ব্যাঙ্ক এবং আর্থিক প্রতিষ্ঠানগুলিতে ইলেকট্রনিক পেমেন্টের সুবিধা দেয়৷ এনপিসিআই ডিসকভার ফাইন্যান্সিয়াল, JCB- এর সাথে সম্পর্ক বজায় রাখে যাতে আন্তর্জাতিক স্বীকৃতি পেতে রুপে কার্ড স্কিম চালু করা যায়।
২০২০ সালের নভেম্বর পর্যন্ত, প্রায় ১,১৫৮ টি ব্যাংক দ্বারা প্রায় ৬০.৩ কোটি (৬০৩.৬ মিলিয়ন) রুপে কার্ড ইস্যু করা হয়েছে। ১লা জানুয়ারি ২০২০ থেকে রুপে লেনদেনের জন্য সমস্ত মার্চেন্ট ডিসকাউন্ট রেট (MDR) চার্জ বাদ দেওয়া হয়েছে। সমস্ত ভারতীয় কোম্পানি যার বার্ষিক টার্নওভার inr 500000000 এর বেশি তাদের গ্রাহকদের রুপে পেমেন্ট বিকল্প অফার করতে হবে।
পটভূমি
২০০৯ সালে, আরবিআই ইন্ডিয়ান ব্যাঙ্ক অ্যাসোসিয়েশনকে একটি অলাভজনক (নন প্রফিট) পেমেন্ট কোম্পানি তৈরি করতে বলে যা একটি দেশীয় পেমেন্ট কার্ড ডিজাইন করবে। কার্ডটিকে অস্থায়ীভাবে ইন্ডিয়া পে হিসাবে উল্লেখ করা হয়। অনেক বছর পরিকল্পনার পর, NPCI- কে বাস্তবায়নের দায়িত্ব দেওয়া হয়েছিল এবং প্রস্তাবিত কার্ডের নাম রুপে হিসাবে চূড়ান্ত করা হয়, একই নাম ব্যবহার করে অন্যান্য আর্থিক প্রতিষ্ঠানের সাথে নামকরণের দ্বন্দ্ব এড়াতে রুপি এবং পেমেন্ট শব্দগুলির একটি পোর্টম্যানটিউ । লোগোতে ব্যবহৃত রংগুলি ভারতের তিরঙ্গা পতাকার ইঙ্গিত করে। এনপিসিআই ভারতে বিভিন্ন পেমেন্ট সিস্টেমকে একত্রিত ও সংহত করার সময় এটিকে মাস্টারকার্ড এবং ভিসার বিকল্প হিসাবে কল্পনা করেছে।
আরবিআই ভারতে পেমেন্ট সিস্টেম সম্পর্কে তার ভিশন পেপার ২০০৯ - ২০১২-এ বলেছে যে এই ধরনের সিস্টেমের প্রয়োজনীয়তা একটি গার্হস্থ্য মূল্য নির্ধারণকারীর অনুপস্থিতি থেকে উদ্ভূত হয় যার ফলে ভারতীয় ব্যাংকগুলি অ্যাফিলিয়েশনের জন্য উচ্চ ব্যয় বহন করে এবং ভিসা এবং মাস্টারকার্ডের মতো আন্তর্জাতিক কার্ড অ্যাসোসিয়েশনের স্কিমগুলির সাথে সংযোগের ফলে এমনকি গার্হস্থ্য লেনদেনগুলিও রাউটিং করার প্রয়োজন হয় যা ৯০% এরও বেশি দেশের বাইরে অবস্থিত একটি সুইচের (পারিকাঠাম) মাধ্যমে।
রুপে স্কিমটি ২৬ মার্চ ২০১২-এ চালু হয়েছিল। রুপে ৮ মে ২০১৪ তারিখে ভারতের তৎকালীন রাষ্ট্রপতি, প্রণব মুখার্জি, নতুন দিল্লির রাষ্ট্রপতি ভবনে ভারতকে উৎসর্গ করেছিলেন।  বিদেশী বাজারে রুপের বিশ্বায়ন এবং প্রাপ্যতা বাড়াতে NPCI ১৯ আগস্ট ২০২০-এ NPCI ইন্টারন্যাশনাল পেমেন্টস লিমিটেড (NIPL) নামে একটি আন্তর্জাতিক সাবসিডিয়ারি চালু করে। ২০২১ সালের মার্চ মাসের হিসাবে, লেনদেনের পরিমাণ অনুসারে ভারতে রুপে-র বাজার শেয়ার যথাক্রমে ৩৪% এবং মূল্য অনুসারে ৩০%।
১৪ই ডিসেম্বর, ২০২১-এ, ভারত সরকার জনসংখ্যার প্রান্তিক অংশের মধ্যে রুপে-র প্রচারের জন্য ₹১,৩০০ কোটি ($১৭০ মিলিয়ন) প্যাকেজ অনুমোদন করেছে। মাস্টারকার্ড এবং ভিসা এই পদক্ষেপটিকে সংরক্ষণবাদ বলে অভিহিত করে যা ভারতীয় কার্ড পেমেন্ট বাজারে তাদের ডুওপলিকে হুমকির মুখে ফেলে দেয়। উভয় সংস্থাই মার্কিন যুক্তরাষ্ট্রের বাণিজ্য প্রতিনিধি (ইউএসটিআর) অফিসে তাদের অভিযোগ উত্থাপন করেছে।
আন্তর্জাতিকীকরণ
২০২১ সালে প্রায় ৭৭.৭ কোটি (৭৭৭ মিলিয়ন) ভারতীয় গ্রাহক আন্তঃসীমান্ত কেনাকাটা করে। অর্থপ্রদান সহজ করার জন্য, NPCI ইন্টারন্যাশনাল পেমেন্টস লিমিটেড (NIPL) ১৭ই নভেম্বর ২০২১-এ UK ভিত্তিক PPRO Financial-এর সাথে সমঝোতা স্মারক (MoU) স্বাক্ষর করে যাতে বিদেশী বাজারে বিশেষ করে চীন এবং মার্কিন যুক্তরাষ্ট্রে রুপে-এর গ্রহণযোগ্যতা প্রসারিত করা হয়, যা ভারত থেকে আসা সমস্ত আন্তর্জাতিক লেনদেনের অর্ধেক।
পেমেন্টস ভিশন ২০২৫-এর অধীনে, RBI দ্বিপাক্ষিক চুক্তির অধীনে মার্কিন ডলার, পাউন্ড স্টার্লিং এবং ইউরো ব্যবহার করে দেশগুলির সাথে রুপে-এর আন্তর্জাতিকীকরণের জন্য আরও জোর দেবে।
পণ্য
রুপে ডেবিট কার্ড, ক্রেডিট কার্ড, প্রিপেইড কার্ড এবং সরকারী প্রকল্পের কার্ড দেই। সরকারী প্রকল্পের কার্ডের মধ্যে রয়েছে উভয় ডেবিট কার্ড যেমন রুপে প্রধানমন্ত্রী জনধন যোজনা, রুপে মুদ্রা এবং পুপে PunGrain কার্ড, এবং রুপে কিসান ক্রেডিট কার্ড । এটি কম্বো কার্ডগুলিও অফার করে যা ডেবিট এবং ক্রেডিট, ডেবিট এবং প্রিপেইড, বা একই কার্ডের মাধ্যমে ক্রেডিট এবং প্রিপেইড বৈশিষ্ট্যগুলি অফার করে।
ডেবিট কার্ড
রুপে তিনটি ভেরিয়েন্টে ডেবিট কার্ড ইস্যু করে - রুপে ক্লাসিক, রুপে প্লাটিনাম এবং রুপে সিলেক্ট। ক্লাসিক হল আদর্শ মৌলিক রুপে -ব্র্যান্ডেড কার্ড যা ন্যূনতম বৈশিষ্ট্যগুলি অফার করে যেমন ডাইনিং, ভ্রমণ, ফার্মেসি, লাইফস্টাইল, প্রসাধনী, খুচরা, কেনাকাটা এবং গহনা বিভাগে বিভিন্ন বণিক অফার। এটি বিমানবন্দর লাউঞ্জ অ্যাক্সেসের মতো সুবিধাগুলি অফার করে না। প্ল্যাটিনাম হল রুপে -এর মধ্যম স্তরের অফার যা ক্লাসিকের সমস্ত বৈশিষ্ট্য, এছাড়াও বিমানবন্দর লাউঞ্জ অ্যাক্সেস, ₹২,০০,০০০ পর্যন্ত বিস্তৃত বীমা কভারেজ এবং অন্যান্য বিভিন্ন বণিক অফারগুলির মতো আরও অফার এবং সুবিধা প্রদান করে।
এনপিসিআই ধনী গ্রাহকদের লক্ষ্য করে ২০২০ সালে রুপে সিলেক্ট কার্ড চালু করেছিল। এটি রুপে থেকে সবচেয়ে প্রিমিয়াম ডেবিট কার্ড অফার। কার্ডটি পূর্ববর্তী অফারগুলির থেকে আলাদা কারণ এটি কার্ডনির্দিষ্ট সুবিধা প্রদানের জন্য বিভিন্ন ব্যবসায়ের সাথে অংশীদারিত্ব গঠন করে এমন ব্যাংক ইস্যু করার জন্য স্বাধীন। এখন সমস্ত সুবিধাগুলি ব্যাংক অংশীদারিত্বের থেকে স্বাধীন একটি প্যাকেজের অধীনে তৈরি করা হয়, যাতে গ্রাহককে একাধিক কার্ড স্কিমের জন্য আবেদন করতে বাধা দেওয়া যায়। রুপে সিলেক্ট হল NPCI এর জন্য উচ্চ ব্যয়ের গ্রাহকদের বাজার-শেয়ার ধরার জন্ন এবং মাস্টারকার্ড, ভিসা ইত্যাদি থেকে প্রিমিয়াম অফারগুলির বিরুদ্ধে একটি ভারতীয় বিকল্প সরবরাহ করা।
জুলাই ২০১৮ পর্যন্ত, ভারত জুড়ে ব্যাঙ্কগুলি দ্বারা রুপে কার্ড ইস্যু করা হয়েছে। প্রধান বেসরকারী-খাতের এবং সরকারী-খাতের ব্যাঙ্কগুলি ছাড়াও, দেশের সমবায় ব্যাঙ্কগুলি (তফসিলি সমবায় ব্যাঙ্ক, জেলা সমবায় ব্যাঙ্ক, রাজ্য সমবায় ব্যাঙ্ক, আরবান সমবায় ব্যাঙ্ক) এবং আঞ্চলিক গ্রামীণ ব্যাঙ্কগুলি (RRBs) দ্বারা রুপে কার্ডগুলিও জারি করা হয়।
ক্রেডিট কার্ড
রুপে ডেবিট কার্ডের মতো, রুপে ক্রেডিট কার্ডগুলিও তিন রকমের হয় - রুপে ক্লাসিক, রুপে প্লাটিনাম এবং রুপে সিলেক্ট। রুপে ক্রেডিট কার্ডগুলি জুন ২০১৭ থেকে চালু হয়, আটটি সরকারী খাতের ব্যাঙ্ক, একটি বেসরকারী খাতের ব্যাঙ্ক এবং একটি সমবায় ব্যাঙ্ক কোনও আনুষ্ঠানিক প্রবর্তন ছাড়াই কার্ড ইস্যু করেছে। অতিরিক্ত পাঁচটি পাবলিক সেক্টর ব্যাঙ্কের সাথে রুপে ক্রেডিট কার্ডগুলিতে আরও বেশি সংখ্যক ব্যাঙ্ককে প্রযুক্তিগতভাবে সক্ষম করার জন্য একটি পাইলট প্রকল্প চলছিল এবং মার্চ ২০১৮ সালের মধ্যে, NPCI ২৫ টি ব্যাঙ্ককে বোর্ডে রাখার পরিকল্পনা করেছে। মোট ১৭ টি ব্যাঙ্ক রুপে ক্রেডিট কার্ড চালু করেছে।
২৭ সেপ্টেম্বর ২০২১-এ ফেডারেল ব্যাঙ্ক রুপে সিগনেট কন্টাক্টলেস ক্রেডিট কার্ড চালু করে। কোটাক মাহিন্দ্রা ব্যাঙ্কের সহযোগিতায় NPCI 28 অক্টোবর 2021-এ ভারতীয় সশস্ত্র বাহিনীর জন্য বিশেষভাবে ডিজাইন করা রুপে ক্রেডিট কার্ড চালু করে।  BOB Financial এবং NPCI অংশীদার 16 নভেম্বর 2021-এ ব্যাঙ্ক অফ বরোদা রুপে এবং JCB কো-ব্র্যান্ডেড আন্তর্জাতিক ক্রেডিট কার্ড চালু করবে। RuPay-JCB আন্তর্জাতিক নেটওয়ার্কে চালু করা হয়েছে, উভয় নেটওয়ার্ক কার্ডই বিশ্বব্যাপী গ্রহণযোগ্যতা সমর্থন করে। 5 ডিসেম্বর 2021 রবিবার শহরে ডিজিটাল পেমেন্ট উৎসব অনুষ্ঠিত হয়েছে। ইন্ডিয়া পোস্ট পেমেন্টস ব্যাঙ্ক - পাঞ্জাব ন্যাশনাল ব্যাঙ্ক, কোটাক মাহিন্দ্রা ব্যাঙ্ক, ইয়েস ব্যাঙ্ক, ইন্ডিয়ান ওভারসিজ ব্যাঙ্ক, আইসিআইসিআই ব্যাঙ্ক, ইন্ডিয়ান ব্যাঙ্ক, ব্যাঙ্ক অফ মহারাষ্ট্র, এবং সিটি ইউনিয়ন ব্যাঙ্ক রুপে নেটওয়ার্কে কন্টাক্টলেস ক্রেডিট কার্ড চালু করেছে।
৮ জুন ২০২২ থেকে, RBI ইউনিফাইড পেমেন্ট ইন্টারফেস (UPI) এর সাথে রুপে ক্রেডিট কার্ড লিঙ্ক করার অনুমতি দেয়। একটি ফিজিক্যাল কার্ডের অনুপস্থিতিতে, গ্রাহকরা লেনদেনের জন্য ক্রেডিট কার্ড হিসাবে UPI ব্যবহার করতে পারেন। পরিষেবাটি আনুষ্ঠানিকভাবে ২০ সেপ্টেম্বর ২০২২ তারিখে চালু করা হয়।
কম্বো কার্ড
ইউনিয়ন ব্যাঙ্ক অফ ইন্ডিয়া ২০১৮ সালের নভেম্বরে রুপে কম্বো ডেবিট কাম ক্রেডিট কার্ড চালু করে, এটি প্রথম রুপে কার্ড যা একক কার্ডের মাধ্যমে ডেবিট এবং ক্রেডিট উভয় লেনদেনের সুবিধা দেয়। কার্ডটিতে দুটি EMV এবং ২টি ম্যাগনেটিক স্ট্রাইপ রয়েছে।
প্রিপেইড কার্ড
রুপে তিনটি ভেরিয়েন্টে প্রিপেইড কার্ড ইস্যু করে - RuPay Classic, RuPay কর্পোরেট এবং RuPay প্লাটিনাম।
সোডেক্সো ২০১৯ সালের মে মাসে রুপে-এর সাথে অংশীদারিত্বে সোডেক্সো মাল্টি-বেনিফিট পাস চালু করে। কার্ডটিতে একটি ম্যাগনেটিক স্ট্রাইপ রয়েছে যা ব্যবহারকারীদের খাবারের সুবিধার জন্য অর্থ প্রদান করতে দেয় এবং একটি চিপ যা তাদের রুপে নেটওয়ার্কের মাধ্যমে কেনাকাটা করতে দেয়। এটি রুপে পেমেন্ট গ্রহণকারী ওয়েব পোর্টালগুলিতে অনলাইন কেনাকাটা করতেও ব্যবহার করা যেতে পারে।
ইন্ডিয়ান রেলওয়ে ক্যাটারিং অ্যান্ড ট্যুরিজম কর্পোরেশন (IRCTC) ইউনিয়ন ব্যাঙ্ক অফ ইন্ডিয়া এবং ন্যাশনাল পেমেন্ট কর্পোরেশন অফ ইন্ডিয়ার সহযোগিতায় টিকিট বুক করতে, কেনাকাটা করতে এবং পরিষেবা বিল পরিশোধ করতে ২০১৫ সালে IRCTC-UBI RuPay প্রি-পেইড কার্ড চালু করেছে। কার্ডটি বাজারে এর প্রথম ধরনের একটি কারণ ভার্চুয়াল এবং শারীরিক কার্ড দুটি ভেরিয়েন্টে গ্রাহকদের ইস্যু করা হচ্ছে।
কোচি১, একটি RuPay প্রিপেইড স্মার্ট কার্ড কোচি মেট্রো রেল লিমিটেড (KMRL) দ্বারা ২রা মার্চ ২০১৯-এ অ্যাক্সিস ব্যাংকের সহায়তায়, এটি প্রথম ইন্টার-মোডাল ট্রানজিট কার্ড হয়ে ওঠে। অদূর ভবিষ্যতে পার্কিং সমাধান সহ অতিরিক্ত পরিষেবাসহ বেসরকারী বাসগুলিতে এর ব্যবহার বাড়ানো হয়েছিল। এটি কোচি স্মার্ট সিটি প্রকল্পের অধীনে চালু করা হয়েছে এবং কেরল রাজ্য জল পরিবহন বিভাগ, প্রস্তাবিত ওয়াটার মেট্রো, কেএসআরটিসি বাস সহ অটো-রিকশা, ফেরিগুলিতে কার্ড প্রসারিত করার পরিকল্পনা রয়েছে যাতে এটিকে সর্বক্ষেত্রে একটি সাধারণ গতিশীলতা কার্ডে পরিণত করা যায়।.
RBL ব্যাঙ্ক GI টেকনোলজির সাথে অংশীদারিত্ব করেছে, একটি ওয়্যারকার্ড সাবসিডিয়ারি এবং ভারতের বৃহত্তম ওয়ালেট-ভিত্তিক গার্হস্থ্য অর্থ রেমিট্যান্স সংস্থা ব্র্যান্ড নেম আইক্যাশকার্ডের অধীনে RBL-ICASH সহ-ব্র্যান্ডেড, ওপেন লুপ রুপে প্রিপেইড কার্ড চালু করার জন্য কাজ করছে।
ItzCash, ভারতের বৃহত্তম ডিজিটাল পেমেন্ট কোম্পানি ঘোষণা করেছে যে এটি দেশের প্রথম কো-ব্র্যান্ডেড Rupay Platinum প্রিপেইড কার্ড চালু করতে RBL ব্যাঙ্কের সাথে অংশীদারিত্ব করেছে। মাল্টি-পারপাস কার্ডটি ফিজিক্যাল এবং ভার্চুয়াল প্ল্যাটফর্ম জুড়ে প্রিপেইড পরিষেবাগুলির একটি স্যুট তৈরি করবে। নিরবিচ্ছিন্ন আন্তঃব্যবহারযোগ্যতা, একাধিক সমাধান আনলক করার অ্যাক্সেস এবং দেশের প্রিপেইড প্রোগ্রাম চালানোর জন্য পরিষেবাটি চালু করা হয়েছিল।
MobiKwik ১২ নভেম্বর ২০২১-এ NPCI এবং অ্যাক্সিস ব্যাংকের সহযোগিতায় RuPay প্রিপেড কার্ড চালু করেছে।
রুপে গ্লোবাল
সংযোগ=//upload.wikimedia.org/wikipedia/commons/thumb/1/1e/RuPay-JCB_Global_Card.jpg/220px-RuPay-JCB_Global_Card.jpg|থাম্ব| রুপে-জেসিবি গ্লোবাল কার্ড NPCI ২০১৪ সালে গ্লোবাল কার্ড ইস্যু করা শুরু করে। সিঙ্গাপুর তার প্রথম আন্তর্জাতিক অংশীদার হয়ে বিদেশে ভারতের ডিজিটাল পেমেন্ট নেটওয়ার্ক রুপে কার্ড প্রচার করতে সহায়তার প্রস্তাব দিয়েছে। 7 মার্চ 2012-এ, NPCI RuPay- এর জন্য Discover Financial Services (DFS) এর সাথে একটি কৌশলগত অংশীদারিত্বের মধ্যে প্রবেশ করে, যাতে ভারতের বাইরে আন্তর্জাতিক কেনাকাটা এবং নগদ অ্যাক্সেসের জন্য Discover, Diners Club International এবং PULSE নেটওয়ার্কগুলি ব্যবহার করার জন্য RuPay গ্লোবাল কার্ডের গ্রহণযোগ্যতা সক্ষম হয়। উভয় সংস্থাই RuPay কার্ড সদস্যদের চিপ-ভিত্তিক কার্ড অফার করার জন্য ডি-পাস, ডিসকভারের ইএমভি প্রযুক্তি বাস্তবায়নের জন্য কাজ করছিল। কার্ডগুলি ১৮৫টি দেশে ৪২.৪ মিলিয়নেরও বেশি POS টার্মিনাল এবং ১.৯০ মিলিয়ন এটিএম দ্বারা গ্রহণ করা হয়।
NPCI, JCB -এর সাথে ২২ জুলাই ২০১৯-এ রুপে-জেসিবি গ্লোবাল কার্ড চালু করেছে। ২০১৭ সালে আগত বিদেশী জেসিবি কার্ডধারীদের জন্য অভ্যন্তরীণ POS টার্মিনাল এবং এটিএম সমর্থন প্রসারিত করার পরে, NPCI RuPay এর আন্তর্জাতিক গ্রহণযোগ্যতা আরও বাড়াতে কো-ব্র্যান্ডেড কার্ড চালু করার সাথে অংশীদারিত্বের দ্বিতীয় পর্যায়ে প্রবেশ করেছে। কার্ডটি ভ্রমণকারীদের জন্য নির্বাচিত জনপ্রিয় আন্তর্জাতিক গন্তব্য ছাড়াও ভারতের বাইরে POS লেনদেনের জন্য বিশেষ ক্যাশব্যাক প্রোগ্রাম অফার করবে। এটি সারা বিশ্ব জুড়ে সারা বছর বণিক প্রচার সহ বিমানবন্দরগুলিতে অবস্থিত ইন-সিটি জেসিবি লাউঞ্জের মতো অতিরিক্ত পরিষেবাগুলিকে সমর্থন করবে। যদিও ডেবিট কার্ডগুলি শুধুমাত্র অংশীদারিত্বের মাধ্যমে প্রাথমিকভাবে ইস্যু করা হচ্ছে, ক্রেডিট এবং প্রিপেইড কার্ডগুলিও চালু রয়েছে৷
রুপে ২০১৪ সাল থেকে ২০১৯ সালের মার্চ ের মধ্যে ৬৪ মিলিয়ন গ্লোবাল কার্ড ইস্যু করেছে। রুপে তার আন্তর্জাতিক গ্রহণযোগ্যতা বাড়ানোর জন্য ডিসকভার, জাপান ক্রেডিট ব্যুরো এবং চায়না ইউনিয়ন পে-এর মতো আন্তর্জাতিক খেলোয়াড়দের সাথে গাঁটছড়া বেঁধেছে এবং সম্প্রতি ২৫ মিলিয়ন রুপে-ডিসকভার গ্লোবাল কার্ড ইসুকরার একটি মাইলফলক অর্জন করেছে।
অন্যান্য আন্তর্জাতিক পেমেন্ট নেটওয়ার্কের সাথে রুপের বেশ কিছু চুক্তি রয়েছে। কিছু প্রধান উদাহরণ অন্তর্ভুক্ত:
রুপে ই-কম
RuPay ই-কম হল পেমেন্ট গেটওয়ে যা RuPay কার্ড হোল্ডারদের দ্বারা অনলাইন লেনদেনকে সহজতর করে। এটি এক ক্লিক পেমেন্ট, বিজোড় এপিআই এবং সংযুক্ত চেকআউট সমর্থন করে এবং সাবস্ক্রিপশন পেমেন্ট, ইএমআই, অনলাইন ক্রেডিট কার্ড বিল পেমেন্ট এবং ব্যালেন্স ট্রান্সফারের মতো অতিরিক্ত অর্থ প্রদানের বিকল্পগুলিও সরবরাহ করে।
বাণিজ্যিক ক্রেডিট কার্ড
এনপিসিআই ২৩ জুলাই ২০২০ সালে স্টেট ব্যাংক অফ মরিশাস (এসবিএম) এর সাথে অংশীদারিত্বে গ্লোবাল ফিনটেক ফেস্টে কর্পোরেট ক্লায়েন্টদের জন্য রুপে কমার্শিয়াল ক্রেডিট কার্ড চালু করে। ফিনটেক স্টার্টআপ ইয়াপ অ্যাপ্লিকেশন প্রোগ্রামিং ইন্টারফেস (এপিআই) বিকাশ করতে সহায়তা করেছে এবং ইনকাশ ডেডিকেটেড গ্রাহক সহায়তা এবং ব্যয় ব্যবস্থাপনা পরিষেবা সরবরাহ করবে। এসবিএম এসএমই এবং এমএসএমইগুলির দিকে পণ্যটিকে লক্ষ্য করছে। এটি সারা ভারত জুড়ে স্টেট ব্যাংক অফ মরিশাস টাচ-পয়েন্টের মাধ্যমে উপলব্ধ হবে যা ব্যবসা সম্প্রসারণের মধ্য দিয়ে যাচ্ছে। রুপে বিজনেস ক্রেডিট কার্ড তাত্ক্ষণিক বাল্ক পেমেন্ট, ব্যবসায়িক ক্রয়ের উপর ৩০ দিনের ক্রেডিট পিরিয়ড, স্বয়ংক্রিয় পণ্য ও পরিষেবা কর (জিএসটি) এবং ব্যবসায়িক ব্যয় পরিচালনা করার জন্য একটি ড্যাশবোর্ড সরবরাহ করছে যা ক্লায়েন্টদের ভবিষ্যতে এনপিসিআই থেকে আরও শক্তিশালী কর্পোরেট অফারের দিকে এগিয়ে যেতে সহায়তা করবে।
রুপে প্রো
রুপে প্রো ক্রেডিট কার্ডটি ২৩ জুলাই ২০২০-এর গ্লোবাল ফিনটেক ফেস্টে লঞ্চ করা হয়েছে তবে এটি মূলত তরুণ স্বতন্ত্র উদ্যোক্তাদের দিকে ভিত্তিক। এটি পরিবর্তনশীল বিলিং চক্র, ভ্রমণ ব্যয়, ডেডিকেটেড গ্রাহক পরিষেবাগুলির সাথে ভাড়া প্রদান এবং ব্যয় ট্র্যাকিং প্রক্রিয়া অফার করছে। এটি ডিজিটাল এবং কাগজবিহীন নো ইউর কাস্টমার (কেওয়াইসি) প্রক্রিয়া অন-বোর্ডিং সমর্থন করে।
nth রিওয়ার্ডস
nth রিওয়ার্ডস হল এনপিসিআই দ্বারা পরিচালিত একটি আনুগত্য বেনিফিট প্ল্যাটফর্ম যা কর্পোরেট ক্লায়েন্টদের রুপে কার্ড ধারকদের জন্য পুরষ্কার স্পনসর করতে সক্ষম করে
রুপে কন্টাক্টলেস
সংযোগ=//upload.wikimedia.org/wikipedia/commons/thumb/e/e0/EMVCoContactlessIndicator.svg/37px-EMVCoContactlessIndicator.svg.png|alt=|থাম্ব|45x45পিক্সেল| পুরাতন প্রতীক সংযোগ=//upload.wikimedia.org/wikipedia/commons/thumb/d/d6/RuPay_Contactless_indicator.svg/76px-RuPay_Contactless_indicator.svg.png|থাম্ব|76x76পিক্সেল| নতুন প্রতীক RuPay কন্টাক্টলেস হল একটি কন্টাক্টলেস পেমেন্ট প্রযুক্তি ফিচার যা কার্ডধারীদেরকে তাদের কার্ড কন্ট্যাক্টলেস পেমেন্ট টার্মিনালের সামনে নড়তে দেয় এবং কার্ডটিকে কোনো পয়েন্ট-অফ-সেল ডিভাইসে শারীরিকভাবে সোয়াইপ বা ঢোকানোর প্রয়োজন ছাড়াই। এটি একটি EMV- সামঞ্জস্যপূর্ণ, কন্টাক্টলেস পেমেন্ট ফিচার যা Mastercard কন্টাক্টলেস, Visa কন্টাক্টলেস, এবং ExpressPay- এর মতো যা RFID প্রযুক্তি ব্যবহার করে।
ভারতের ন্যাশনাল পেমেন্টস কর্পোরেশন (NPCI) কার্ড নেটওয়ার্ক RuPay একটি যোগাযোগহীন প্রিপেইড NFC কার্ড চালু করেছে। এটি আইসিআইসিআই ব্যাঙ্ক এবং আহমেদাবাদ মিউনিসিপ্যাল কর্পোরেশনের সহযোগিতায় আহমেদাবাদ স্মার্ট সিটি প্রকল্পের জন্য যোগাযোগহীন কার্ড চালু করেছে। এটি Axis Bank এর সহযোগিতায় Kochi Metro Rail Ltd (KMRL) এবং ব্যাঙ্গালোর মেট্রোপলিটন ট্রান্সপোর্ট কর্পোরেশন (BMTC) এর জন্য অনুরূপ প্রিপেইড কন্ট্যাক্টলেস কার্ড চালু করেছে।
কন্ট্যাক্টলেস বর্তমানে ₹ ২০০০ পর্যন্ত লেনদেনে ব্যবহার করা যেতে পারে। মার্চ ২০১৯-এ 'ওয়ান নেশন, ওয়ান কার্ড' স্কিমের অধীনে পরিবহনের জন্য একটি ন্যাশনাল কমন মোবিলিটি কার্ড (এনসিএমসি) চালু করেছিলেন প্রধানমন্ত্রী নরেন্দ্র মোদি আহমেদাবাদে রুপে প্ল্যাটফর্মের একটি অনুষ্ঠানে বিক্রেতাদের লক-ইন এড়াতে এবং একটি আন্তঃপরিচালনযোগ্য সিস্টেম তৈরি করার জন্য। মেক ইন ইন্ডিয়ার অধীনে। সংযোগ=//upload.wikimedia.org/wikipedia/commons/thumb/c/c5/NCMC_Card.jpg/220px-NCMC_Card.jpg|alt=|থাম্ব| জাতীয় কমন মোবিলিটি কার্ড এটি ইন্টারঅপারেবল ফেয়ার ম্যানেজমেন্ট সিস্টেমের অগ্রবর্তী আন্দোলনের সর্বশেষ উন্নয়ন। কার্ডের পিছনে প্রধান লক্ষ্য হ'ল ডিজিটাল পেমেন্টের কাটিয়া প্রান্তে, পাবলিক ট্রান্সপোর্ট সিস্টেম এবং অ্যাক্সেসের খুচরা স্বাচ্ছন্দ্যের জন্য অর্থ প্রদানকে পুনরায় সংজ্ঞায়িত করা। প্রকল্পটি আবাসন ও নগর বিষয়ক মন্ত্রণালয়ের আওতাধীন, যার লক্ষ্য "সমস্ত অর্থ প্রদানের জন্য এক কার্ড"। এই থিমের সাথে, কার্ডটি একাধিক উল্লম্ব জুড়ে গ্রহণ করা দরকার। তারপরে এটি এমন একটি কার্ড গ্রহণ করার জন্য বোধগম্য হয়েছিল যা যোগাযোগহীন অর্থ প্রদানের স্থানটিতে উল্লেখযোগ্য পরিমাণে গ্রহণ করছে। এনসিএমসি প্রোগ্রামের জন্য স্পেসিফিকেশনগুলি সরকারের কাছে রয়েছে এবং এটি কোনও নির্দিষ্ট সংস্থার মালিকানাধীন নয়, তাই সমস্ত কার্ড পেমেন্ট স্কিমগুলি এই প্রোগ্রামে যোগদানের জন্য স্বাগত জানাই।
বৃহন্মুম্বাই ইলেকট্রিসিটি সাপ্লাই অ্যান্ড ট্রান্সপোর্ট (BEST) বাসগুলি ন্যাশনাল কমন মোবিলিটি কার্ড (NCMC) চালু করার জন্য ভারতের প্রথম পাবলিক ট্রান্সপোর্ট হতে চলেছে৷ এক দেশ, এক কার্ড সিস্টেম প্রাথমিকভাবে 2019 সালের নভেম্বর থেকে পাইলট ভিত্তিতে প্রয়োগ করা হবে এবং শুধুমাত্র 2020 থেকে ব্যাপকভাবে উপলব্ধ হবে। ১০,০০০ টিরও বেশি বেস্ট কন্ডাক্টরকে হাতে ধরা ডিভাইস দেওয়া হবে যা কাগজের টিকিট তৈরির পাশাপাশি শুধুমাত্র একটি ট্যাপ দিয়ে NCMC কার্ডগুলি স্ক্যান করতে সক্ষম হবে।
NCMC নেটওয়ার্কে কার্ড ইস্যু করা শুরু করার জন্য স্পেসিফিকেশন সহ ভিসা প্রস্তুত এবং NCMC-তেও তাদের কার্ড ইস্যু করার জন্য ব্যাঙ্কগুলির সাথে আলোচনা শুরু করেছে, তবে কার্ডগুলি বাজারে আসতে শুরু করতে কিছুটা সময় লাগবে৷ তার সবচেয়ে বড় প্রতিযোগী ভিসার মাত্র কয়েক সপ্তাহ পরে, মাস্টারকার্ড ওয়ান নেশন ওয়ান কার্ড প্রকল্পে যোগ দিতে প্রস্তুত।
ভারত ইলেকট্রনিক্স লিমিটেড (বিইএল) এবং সেন্টার ফর ডেভেলপমেন্ট অফ অ্যাডভান্সড কম্পিউটিং (সি-ড্যাক) এর সাথে আলোচনার পরে, ব্যাঙ্গালোর মেট্রো রেল কর্পোরেশন লিমিটেড (বিএমআরসিএল) 1 জানুয়ারী ২০২০ থেকে নাদাপ্রভুতে চারটি স্বয়ংক্রিয় ভাড়া সংগ্রহ (এএফসি) গেট দিয়ে ট্রায়াল চালানোর বিষয়টি নিশ্চিত করেছে, কেম্পেগৌড়া এবং বাইয়্যাপ্পানাহাল্লি স্টেশন। ব্যাঙ্গালোর মেট্রোপলিটন ট্রান্সপোর্ট কর্পোরেশন (BMTC) বাস এবং ম্যাজেস্টিক-হোয়াইটফিল্ড রুটে মেট্রো ট্রেনের যাত্রীরা কার্ডটি ব্যবহার করতে পারবেন। ফেজ 1 মেট্রো স্টেশনগুলিতে বিদ্যমান AFC গেটগুলিকে আপগ্রেড করতে হবে যখন 2024 সালের মধ্যে চালু হওয়া ফেজ 2 মেট্রো স্টেশনগুলিতে AFC গেটগুলি নতুন কার্ড গ্রহণ করবে৷ প্রায় 11,000 পুরানো ইলেকট্রনিক টিকিট মেশিন নতুন অ্যান্ড্রয়েড-ভিত্তিক দিয়ে প্রতিস্থাপন করা হবে যার মধ্যে প্রায় 2,000 ইতিমধ্যে কার্ড গ্রহণ করার জন্য পরিবর্তন করা হয়েছে।
ভারতীয় রেলওয়ে ক্যাটারিং অ্যান্ড ট্যুরিজম কর্পোরেশন (IRCTC) এর সহযোগিতায় স্টেট ব্যাঙ্ক অফ ইন্ডিয়া (SBI) 28 জুলাই 2020-এ SBI-IRCTC RuPay কন্টাক্টলেস কার্ড চালু করেছে যাতে ভারতে ঘন ঘন রেল ভ্রমণকারীদের ভ্রমণের সময় সর্বাধিক সঞ্চয়ের প্রস্তাব দেওয়া হয়। কার্ডটি নিয়ার ফিল্ড কমিউনিকেশন (NFC) প্রযুক্তি ব্যবহার করে এবং লেনদেন ফি মওকুফের পাশাপাশি খুচরা, ডাইনিং এবং বিনোদনের সুবিধার জন্য রেল যাত্রীরা এটি ব্যবহার করতে পারে।
রুপে অন-দ্য-গো
গ্লোবাল ফিনটেক ফেস্টিভ্যাল ২০২১-এর প্রাক্কালে NPCI RuPay অন-দ্য-গো ইন্টারঅপারেবল, ওপেন-লুপ কন্টাক্টলেস সলিউশন চালু করেছে যা স্মার্টওয়াচ এবং অন্যান্য ব্যক্তিগত ইলেকট্রনিক আনুষাঙ্গিকগুলিতে উপলব্ধ করা হয় যা শারীরিক কার্ড বহন করার প্রয়োজনীয়তা দূর করে।
এনপিসিআই টোকেনাইজেশন সিস্টেম
কার্ড পেমেন্টের বিষয়ে RBI নির্দেশিকাগুলির পরিপ্রেক্ষিতে, NPCI 21 অক্টোবর ২০২১-এ টোকেন রেফারেন্স অন ফাইল (TROF) পরিষেবা চালু করেছে যা RuPay কার্ডের বিবরণ RuPay নেটওয়ার্ক সিকিউর ভল্টে রাখতে সাহায্য করবে। এটি লেনদেনের জন্য গ্রাহক, বণিক এবং ব্যাঙ্কের মধ্যে প্রকৃত কার্ডের বিবরণের পরিবর্তে অনন্য টোকেন রেফারেন্স আইডি নম্বর ভাগ করতে এবং পরিচয় চুরি এবং হ্যাক বন্ধ করতে সহায়তা করবে৷
পুনরাবৃত্ত পেমেন্ট
ন্যাশনাল পেমেন্টস কর্পোরেশন অফ ইন্ডিয়া (NPCI)-এর চিফ অপারেটিং অফিসার (COO) প্রবীণা রায়ের মতে, ২০২০ সালের প্রথম ত্রৈমাসিকে ₹2,000-এর কম লেনদেনের জন্য RuPay কার্ডটি দ্বি-ফ্যাক্টর প্রমাণীকরণ প্রক্রিয়া ছাড়াই পুনরাবৃত্ত পেমেন্ট রোল আউট করবে বলে আশা করা হচ্ছে। প্রযুক্তির কাজ চলছে এবং পুরো বাস্তুতন্ত্র পরিবর্তনের জন্য প্রস্তুত হচ্ছে।
ভারত
ভারত জুড়ে প্রায় সব ATM-এ RuPay কার্ড গ্রহণ করা হয়। 21 জুন 2013-এ, NPCI RuPay PaySecure চালু করেছে যা কার্ডধারীদের অনলাইন পেমেন্ট করতে সক্ষম করে। নভেম্বর 2020 পর্যন্ত, 1,158টিরও বেশি ব্যাঙ্ক 603.6 মিলিয়ন RuPay কার্ড ইস্যু করেছে।
পেপ্যাল RuPay কার্ড সিস্টেম সমর্থন করে। Amazon সমস্ত রুপে ডেবিট কার্ড গ্রহণ করে, এবং কিছু RuPay ক্রেডিট কার্ড যা কিছু নির্বাচিত ব্যাঙ্ক দ্বারা জারি করা হয়৷ অ্যাপল 2021 সালের জুলাই মাসে অ্যাপ স্টোর এবং আইটিউনস স্টোরে RuPay ডেবিট এবং ক্রেডিট কার্ড গ্রহণ করা শুরু করে। RuPay কার্ডগুলি এখনও অ্যাপ এবং গেমগুলিতে কেনাকাটা করার জন্য Google Play- তে একটি বৈধ অর্থপ্রদানের পদ্ধতি হিসাবে গৃহীত হয়নি৷
সিঙ্গাপুর
ভারতের প্রধানমন্ত্রী নরেন্দ্র মোদি ৩১ মে ২০১৮-এ সিঙ্গাপুরে রুপে প্রকল্প চালু করেন। এই লঞ্চটি NPCI দ্বারা প্রদত্ত সম্পর্কিত পরিষেবাগুলির সমান্তরালে সংঘটিত হয়েছিল, যেমন UPI এবং BHIM । স্টেট ব্যাঙ্ক অফ ইন্ডিয়া, সিঙ্গাপুর হবে দেশের প্রথম ব্যাঙ্ক যারা RuPay কার্ড ইস্যু করবে।
ভুটান
২৮ ডিসেম্বর ২০১৮-এ ভুটানের প্রধানমন্ত্রী লোটে শেরিং -এর ভারত সফরের পর, ভারতের প্রধানমন্ত্রী নরেন্দ্র মোদি ঘোষণা করেছিলেন যে ভুটানে রুপে কার্ড চালু করা হবে। 17 আগস্ট 2019-এ ভুটানে আনুষ্ঠানিকভাবে RuPay কার্ড চালু করা হয়েছিল যেখানে প্রধানমন্ত্রী মোদি Simtokha Dzong থেকে কেনার মাধ্যমে দেশে প্রথম RuPay লেনদেন করেছিলেন।
ভারতীয় রিজার্ভ ব্যাঙ্ক (আরবিআই) এবং ভুটানের রয়্যাল মনিটারি অথরিটি (আরএমএ) ঘোষণা করেছে যে তারা সীমান্ত লেনদেন সহজ করার জন্য দুই দেশের আর্থিক সুইচগুলিকে একীভূত করবে৷ ভারত একীকরণ কাজের আনুমানিক inr 27000000 খরচ সমর্থন করবে। ইন্টিগ্রেশনের পর, RuPay কার্ডধারীরা ভুটানের সমস্ত ATM এবং POS টার্মিনাল জুড়ে তাদের কার্ড ব্যবহার করতে পারে। RMA স্টেট ব্যাঙ্ক অফ ইন্ডিয়াতে একটি অ্যাকাউন্ট বজায় রাখে। ভুটানে একজন RuPay কার্ড ধারকের যেকোন টাকা তোলার বিষয়টি RMA-এর অ্যাকাউন্টে তাত্ক্ষণিক ক্রেডিট এর মাধ্যমে নিষ্পত্তি করা হবে। ব্যবস্থাটি বৈদেশিক মুদ্রার বহিঃপ্রবাহ কমিয়ে উভয় দেশকে উপকৃত করবে বলে আশা করা হচ্ছে। ভিসা এবং মাস্টারকার্ড পেমেন্ট মার্কিন ডলারে নিষ্পত্তি করা হয়, যেখানে RuPay রুপিতে নিষ্পত্তি করা যেতে পারে। ভুটানি Ngultrum ভারতীয় রুপির সাথে এক থেকে এক বিনিময় হারে স্থির করা হয়েছে যাতে উভয় দেশের জন্য নিষ্পত্তি সহজ হয়৷ এছাড়াও, ভুটানি ব্যাঙ্কগুলি RuPay কার্ড ইস্যু করবে যা ভুটানি কার্ড ধারকদের ভারতে RuPay নেটওয়ার্ক অ্যাক্সেস করার অনুমতি দেবে।
২০ নভেম্বর ২০২০-এ, প্রধানমন্ত্রী নরেন্দ্র মোদি এবং ভুটানের প্রধানমন্ত্রী, ড. লোটে শেরিং যৌথভাবে RuPay ভুটানের ফেজ-2 চালু করেন যেখানে ভুটান ন্যাশনাল ব্যাঙ্ক এখন RuPay-ভিত্তিক কার্ড ইস্যু করবে যাতে ভুটানি রুপে কার্ড হোল্ডাররা ভুটানের মধ্যে ব্যবহার করতে পারবেন এবং ভারতে.
মালদ্বীপ
প্রধানমন্ত্রী নরেন্দ্র মোদি ঘোষণা করেছিলেন যে 8 জুন 2019-এ পিপলস মজলিসে (মালদ্বীপ সংসদ) ভাষণ দেওয়ার সময় মালদ্বীপে RuPay কার্ড চালু করা হবে। মোদি যোগ করেছেন যে RuPay প্রবর্তনের ফলে মালদ্বীপে ভারতীয় পর্যটকদের সংখ্যা বাড়বে।